钦定古今图书集成/理学汇编/学行典/第115卷 > 大学衍义补 > 《审几微》
## 钦定古今图书集成/理学汇编/学行典/第115卷 > 大学衍义补 > 《审几微》

臣按：宋儒真德秀《大学衍义》于诚意、正心之要立为二目，曰崇敬畏、曰戒逸欲，其于诚意正心之事盖云备矣。然臣读朱熹“诚意” 章解，窃有见于“审几” 之一言，盖天下之理二，善与恶而已矣。善者天理之本然，恶者人欲之邪秽，所谓崇敬畏者存天理之谓也，戒逸欲者遏人欲之谓也。然用功于事为之著，不若审察于几微之初，尢易为力焉。臣不揆愚陋，窃原朱氏之意，补审《几微》一节于二目之后，极知僭逾，无所逃罪。然一得之愚，或有可取，谨剟诸书之言有及于几微者于左。